PSL เผย บ.ย่อยเตรียมโครงการออกหุ้นกู้ 500 ล้านเหรียญสิงคโปร์
PSL เผย บ.ย่อยเตรียมโครงการออกหุ้นกู้สกุลเงินต่างประเทศ 500 ล้านเหรียญสิงคโปร์
28 ก.ค. 2558

บริษัท พรีเชียส ชิพปิ้ง จำกัด (มหาชน) หรือ PSL ระบุว่า เมื่อวันที่ 24 กรกฎาคม 2558 บริษัท พรีเชียส โปรเจคส์ พีทีอี ลิมิเตด บริษัทย่อยในประเทศสิงคโปร์ของบริษัทฯ ได้ลงนามในสัญญาเพื่อจัดตั้งโครงการการออกหุ้นกู้สกุลเงินต่างประเทศวงเงินสูงสุดไม่เกิน 500 ล้านเหรียญสิงคโปร์กับธนาคาร BNP Paribas ในฐานะตัวแทนจัดการหุ้นกู้ และคู่สัญญารายอื่นๆ
สำหรับบริษัทและบริษัท พรีเชียส ชิพปิ้ง (สิงคโปร์) พีทีอี ลิมิเตด ซึ่งเป็นบริษัทย่อยในประเทศสิงคโปร์ของบริษัท เป็นผู้ค้ำประกันความรับผิดของผู้ออกหุ้นกู้ภายใต้โครงการฯ ซึ่งแม้ว่า ณ วันที่เปิดเผยรายงานฉบับนี้ โครงการได้ถูกจัดตั้งขึ้นแล้วก็ตาม แต่ยังไม่มีการออกหุ้นกู้ภายใต้โครงการฯนี้แต่อย่างใด ดังนั้น ความรับผิดของผู้ออกหุ้นกู้และผู้ค้ำประกัน
โดยทั้งสองรายนั้นจึงยังมีอย่างจำกัดมากจนกว่าจะมีการออกหุ้นกู้จริง วันที่ออกหุ้นกู้จะขึ้นอยู่กับความต้องการเงินทุนของบริษัทฯ และสภาพตลาด เป็นต้น โดยบริษัทจะได้แจ้งรายละเอียดให้ทราบต่อไปเมื่อมีการออกหุ้นกู้จริง